62021CO0087_INF
Sklep Sodišča (šesti senat) z dne 14. oktobra 2021 –NSV in NM
(Zadeva C‑87/21) (
1
)
„Predhodno odločanje – Člen 99 Poslovnika Sodišča – Varstvo potrošnikov – Direktiva 93/13/EGS – Nepošteni pogoji v potrošniških pogodbah – Področje uporabe – Člen 1(2) – Pogodbeni pogoji, ki temeljijo na obveznih zakonih ali predpisih – Kreditne pogodbe v tuji valuti – Pogoji v zvezi s tečajnim tveganjem, ki povzemajo dispozitivno določbo nacionalnega prava – Zatrjevana kršitev obveznosti obvestitve, ki jo ima banka kreditodajalka – Zahteva dobre vere – Presoja, ki jo mora nacionalno sodišče ob upoštevanju člena 1(2) Direktive 93/13 opraviti prednostno“
1.
Varstvo potrošnikov – Nepošteni pogoji v potrošniških pogodbah – Direktiva 93/13 – Področje uporabe – Izključitev pogodbenih pogojev, ki temeljijo na obveznih zakonih ali predpisih – Preverjanje, ki ga mora opraviti nacionalno sodišče
(Direktiva Sveta 93/13, člen 1(2))
(Glej točke od 24 do 27 in 31.)
2.
Varstvo potrošnikov – Nepošteni pogoji v potrošniških pogodbah – Direktiva 93/13 – Področje uporabe – Izključitev pogodbenih pogojev, ki temeljijo na obveznih zakonih ali predpisih – Pogoj v zvezi z valutnim tveganjem, o katerem se stranki nista dogovorili individualno in ki odraža dispozitivno določbo nacionalnega prava – Določba, ki se uporabi, če pogodbeni stranki ne skleneta drugega dogovora – Neuporaba direktive – Obseg
(Direktiva Sveta 93/13, člen 1(2))
(Glej točke 29, 33 in 42 ter izrek.)
3.
Varstvo potrošnikov – Nepošteni pogoji v potrošniških pogodbah – Direktiva 93/13 – Področje uporabe – Izključitev, določena za pogodbene pogoje, ki temeljijo na dispozitivnih določbah nacionalnega prava – Obveznost nacionalnega sodišča, da prednostno preuči vpliv izključitve, in ne izjeme od presoje nepoštenosti takih pogojev
(Direktiva Sveta 93/13, člen 1(2), členi 3, 4 in 5)
(Glej točke od 38 do 41.)
Izrek
Člen 1(2) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah je treba razlagati tako, da pogoj, ki je vključen v kreditno pogodbo, sklenjeno v tuji valuti med potrošnikom in prodajalcem ali ponudnikom, in ki odraža dispozitivno določbo nacionalnega prava, ne spada na področje uporabe te direktive, tudi če:
–
ta določba nacionalnega prava ni predmet presoje nacionalnega zakonodajalca, katere namen bi bil vzpostavitev ravnotežja med interesi potrošnika in interesi prodajalca ali ponudnika v posebnem okviru kreditnih pogodb, sklenjenih s potrošniki;
–
je prodajalec ali ponudnik ta pogoj vključil v zadevno pogodbo, ne da bi izpolnil svojo obveznost glede obvestitve in glede preglednosti;
–
obstajajo indici, na podlagi katerih je mogoče šteti, da je zadevni prodajalec ali ponudnik navedeni pogoj v pogodbo vključil v slabi veri, pri čemer je ta prodajalec ali ponudnik zagotovo vedel, da lahko uporaba tega pogoja ustvari znatno neravnotežje med pravicami in obveznosti strank navedene pogodbe v škodo potrošnika.
(
1
)	UL C 206, 31.5.2021.